Diari Oficial de la Generalitat Valenciana


Sumari del DOGV 6787, del 01-06-2012 (2012/5314)

RESOLUCIÓ de 28 de maig de 2012, de la directora de l'Agència Valenciana de Foment i Garantia Agrària (AVFGA), per la qual es convoquen per als anys 2012 i 2013 les ajudes a les inversions en les plantes de valorització energètica dels residus agroalimentaris, en el marc del Programa de Desenrotllament Rural de la Comunitat Valenciana 2007-2013.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6787

Data del DOGV
:   01-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5314


Data del document
:   28-05-2012

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 28 de maig de 2012, de la directora de l'Agència Valenciana de Foment i Garantia Agrària (AVFGA), per la qual es convoquen per als anys 2012 i 2013 les ajudes a les inversions en les plantes de valorització energètica dels residus agroalimentaris, en el marc del Programa de Desenrotllament Rural de la Comunitat Valenciana 2007-2013.
[2012/5314]
Vist el que disposa l'article 23 de la Llei 38/2003, de 17 de novembre, General de Subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de les sol·licituds.
Ateses les bases per les quals es regixen les ajudes a la inversió en les plantes de valorització energètica dels residus agroalimentaris, en el marc del Programa de Desenrotllament Rural de la Comunitat Valenciana 2007-2013, de la Conselleria d'Agricultura, Pesca i Alimentació, i segons les facultats conferides per l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària; l'article 47, apartats 3 i 11, del Text Refós de la Llei d'Hisenda Pública de la Generalitat Valenciana, i l'article 2 de l'Orde de 6 de novembre de 2009, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en les plantes de valorització energètica dels residus agroalimentaris, en el marc del Programa de Desenrotllament Rural de la Comunitat Valenciana 2007-2013, resolc:
Primer. Objecte i àmbit
Es convoquen les ajudes a les inversions en les plantes de valorització energètica dels residus agroalimentaris, en el marc del Programa de Desenrotllament Rural de la Comunitat Valenciana 2007-2013, per als exercicis 2012 i 2013. Estes ajudes s'emmarquen en la mesura 123 de l'eix 1 del referit programa.
Segon. Finançament de les ajudes
1. Les ajudes regulades en la present convocatòria estan finançades pel FEADER en un 75%, el Ministeri d'Agricultura, Alimentació i Medi Ambient (MAAMA) en un 17,36% i la Generalitat en un 7,64%.
2. La dotació pressupostària es farà a càrrec a la secció 12, entitat 91, Agència Valenciana de Foment i Garantia Agrària, línia SE833000, capítol VII, fins a un import màxim de 2.500.000,00 euros i distribuït per les anualitats establides en l'apartat següent.
3. Estes ajudes tenen un abast plurianual segons el que disposa l'article 29 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana. La distribució per anualitats dels respectius crèdits pressupostaris és la següent:
Anualitat 2012: 0,00 €
Anualitat 2013: 2.500.000,00 €
Tercer. Termini de presentació
1. El termini de presentació de les sol·licituds per a les ajudes de la present convocatòria serà de 20 dies naturals, a comptar des de l'endemà de la publicació en el Diari Oficial de la Comunitat Valenciana de la present resolució.
2. Los models de sol·licitud i la documentació que els acompanya són els que figuren en l'annex a la present resolució.
Quart. Requisits de notificació, comunicació o exempció
A l'efecte del que disposa l'article 1, punt 4, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en la present convocatòria, al ser finançades pel FEADER i integrar-se en el Programa de Desenrotllament Rural de la Comunitat Valenciana 2007 2013, no estan subjectes a l'article 107, apartat 1, del Tractat de Funcionament de la Unió Europea.
Quint. Publicació d'informació sobre els beneficiaris
S'informa els possibles beneficiaris que, de conformitat amb l'article 4 del Reglament (CE) número 259/2008, de la Comissió, de 18 de març, pel qual s'establixen les disposicions d'aplicació del Reglament (CE) número 1290/2005, del Consell, pel que fa a la publicació de la informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb els citats reglaments i podran ser tractats pels organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.
Respecte a les dades de caràcter general, les persones beneficiàries podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de dades personals i a la lliure circulació d'estes dades. L'acceptació de la subvenció suposa, per a cada una de les persones beneficiàries, l'acceptació i autorització expressa a l'AVFGA per a l'arreplegada, incorporació als fitxers respectius i el tractament d'estes dades personals i la seua conservació durant els terminis previstos en les disposicions aplicables.
Sext. Normativa d'aplicació
Les subvencions finançades pels fons de la Unió Europea es regiran per la normativa comunitària en primer lloc i, també, per les normes nacionals de desplegament i transposició.
La present resolució posa fi a la via administrativa i contra esta pot interposar-se potestativament recurs de reposició davant de la directora de l'AVFGA, en el termini d'un mes comptat des de l'endemà de la publicació, o impugnar-se directament davant del Jutjat Contenciós Administratiu, en el termini de dos mesos des de l'endemà de la publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 8.3, 25.1 i 46.1 de la Llei de la Jurisdicció Contenciosa Administrativa.
València, 28 de maig de 2012.- La directora de l'Agència Valenciana de Foment i Garantia Agrària: Amparo Montoro Blasco.